ארתור גרין

הרב אברהם יצחק [שם לועזי: ארתור "ארט"] גרין (באנגלית: Arthur "Art" Green; נולד ב-21 במרץ 1941) הוא פרופסור למדעי היהדות, חוקר מיסטיקה יהודית ונאו-חסידות, מייסד ודיקן של בית המדרש לרבנים בבוסטון.

ביוגרפיה
גרין גדל בניוארק, ניו ג'רזי במשפחה עם אב שהוא מתאר כ"אתאיסט מיליטנטי" ואמא ממשפחה מסורתית שרצתה שבנה יקבל חינוך יהודי. גרין נשלח להיברו סקול ליברלי של הרב יואכים פרינץ, בתור נער הוא היה ב'קמפ רמה', שם הוא למד אצל הרב דוד וייס הלבני. בשנת 1959 התחיל ללמוד באוניברסיטת ברנדייס לימודי יהדות (בין השאר אצל אלכסנדר אלטמן) ולהתקרב לדת. בשנת 1967 הוסמך כרב קונסרבטיבי בבית המדרש לרבנים באמריקה. בזמן לימודיו הכיר את הרב זלמן שכטר שהפך להיות חברו והמנטור שלו.

בשנת 1968 ייסד גרין את חבורת שלום, קבוצה נסיונית לחיי קהילה יהודיים מה שהפך עם הזמן לאב טיפוס של "החבורות" ביהדות ארצות הברית שהלכה והתפשטה. 

בין השנים 1973-1984 לימד גרין בחוג ללימודי דת באוניברסיטת פנסילבניה. בשנת 1984 הוא הפך לדיקן, ולאחר מכן לנשיא בית המדרש לרבנים ליהדות מתחדשת בפילדלפיה. בשנת 1993 מונה לפרופסור למחשבת ישראל בברנדייס לפיליפ וו. לון. בשנת 2003 הוא הוזמן להקים בית מדרש לרבנים חדש, בלתי תלוי בזרם ספציפי, בהיברו קולג'.

גרין פרסם גם עבודות אקדמיות על ההיסטוריה האינטלקטואלית של מיסטיקה יהודית וחסידות, וכן כתבים מסוג תאולוגי אישי יותר. יהדות רדיקלית, היא יצירתו התאולוגית החשובה ביותר, פורסמה על ידי הוצאת אוניברסיטת ייל בשנת 2010, בהתבסס על סדרת הרצאות שהעביר באוניברסיטת ייל בסתיו 2006 ותורגם בהמשך לעברית בהוצאת משכל, ידיעות אחרונות.

גרין ידוע גם כמתרגם ופרשן של מקורות חסידיים והוא דמות מפתח בביטוי גישה נאו-חסידית ליהדות. 

יצירותיו של גרין תורגמו לשבע שפות, כולל עברית. הגרסה העברית לספר בעל הייסורים הייתה רב מכר רב השפעה בישראל, שם מבקר גרין ומרצה לעיתים קרובות. 

גרין היה דיקן בית המדרש לרבנים ליהדות מתחדשת (1987-1993) ובשנת 2003 ייסד בעיר בוסטון את בית המדרש לרבנים על יד המכללה העברית (Hebrew College).

במאי 2022 נתבקש לסיים את תפקידו בהיברו קולג' בבוסטון אותו הקים וניהל כשני עשורים, ונאסר עליו להגיע לקמפוס. בינואר 2024 האירוע פורסם על ידי ההיברו קולג', בעקבות טענה בדבר אירוע נוסף בישראל. גרין הודה בהתנהגות הלא הולמת עם הקולגה לשעבר אולם הכחיש את הטענות בדבר אירוע נוסף בישראל אשר אף הוכחש על ידי בעל המעשה עצמו בפוסט פומבי בפייסבוק.

ספריו
ספריו שיצאו לאור  בעברית:
 בעל הייסורים - חייו של ר' נחמן מברסלב, הוצאת עם עובד - ספריית אופקים, 1981. מהדורה חדשה עם הערותיו של הרב יצחק קליימן- הוצאת ידיעות אחרונות, 2022
 בקשו פני, קראו בשמי, הוצאת עם עובד - ספריית אופקים, 1997
 אלה הדברים , הוצאת ידיעות אחרונות, 2008
 יהדות רדיקלית - פתיחת שער למבקשי דרך, מאנגלית: יגאל הרמלין מוריה, הוצאת משכל - ידיעות אחרונות, 2016
 לשם ייחוד - עולם, שנה, נפש במבט נאו-חסידי, ידיעות ספרים, 2023

ספריו באנגלית:
 Green, Arthur (2014). Judaism's ten best ideas. Jewish Lights. .
 Green, Arthur (2015). The Heart of the Matter: Studies in Jewish Mysticism and Theology. Jewish Publication Society. .
 Green, Arthur (23 July 2013). Speaking Torah Vol 2: Spiritual Teachings from Around the Maggid's Table. 2 volumes. Turner Publishing Company. .
 Green, Arthur (30 March 2010). Radical Judaism: Rethinking God and Tradition. Yale University Press. .
 Green, Arthur (2004). A Guide to the Zohar. Stanford University Press. .
 Green, Arthur (2004). Ehyeh: A Kabbalah for Tomorrow. Jewish Lights Publishing. .
 Green, Arthur (2003). Seek My Face: A Jewish Mystical Theology. Jewish Lights Publishing. . 
 Green, Arthur (2012). These are the Words: A Vocabulary of Jewish Spiritual Life. Jewish Lights Publishing. .
 Alter, Judah A. (2012). Language of truth: the torah commentary of the Sefat Emet. Translated by Green, Arthur. Jewish Publication Society. .
 Green, Arthur (14 July 2014). Keter: The Crown of God in Early Jewish Mysticism. Princeton University Press. .
 Green, Arthur (5 September 2017). Your Word Is Fire: The Hasidic Masters on Contemplative Prayer (2nd Edition). Jewish Lights Pub. .
 Green, Arthur (5 February 2016). Devotion and Commandment: The Faith of Abraham in the Hasidic Imagination. University of Pittsburgh Press. .
 Green, Arthur (1 October 1989). Shabbat Eve: Friday Night Prayerbook (Kol Haneshamah). Reconstructionist Press. . 
 Green, Arthur, ed. (1987). Jewish Spirituality: From the sixteenth-century revival to the present. Crossroad Publishing Company. .
 Co-editor. Mysticism, Hermeneutics, and Religion: Studies in Judaism. SUNY Press, 1984.
 Nahum, Menahem (1982). Green, Arthur (ed.). Upright Practices; The Light of the Eyes. Paulist Press. .
 Green, Arthur (1979). Tormented Master: A Life of Rabbi Nahman of Bratslav. University of Alabama Press. .

קישורים חיצוניים

 אריאל הורוביץ, מתאמן בפתיחת הלב, ריאיון עם ארתור גרין במוסף שבת של מקור ראשון, 30 בינואר 2015
 תומר פרסיקו, על ‘יהדות רדיקלית’, ספרו של הרב פרופ’ ארתור גרין

 הרצאה בסדרת ההרצאות "הרהורי כפירה", הכפירה בדת היהודית-אמריקאית, הרב פרופ' אברהם יצחק (ארט) גרין, מכון ון ליר בירושלים, 31 במרץ 2019



הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:נאו-חסידות
קטגוריה:פילוסופים של היהדות
קטגוריה:פילוסופים יהודים אמריקאים
קטגוריה:בוגרי אוניברסיטת ברנדייס
קטגוריה:אנשי חינוך יהודים אמריקאים
קטגוריה:רבנים אמריקאים
קטגוריה:יהדות רקונסטרוקציוניסטית
קטגוריה:סגל אוניברסיטת ברנדייס
קטגוריה:אמריקאים שנולדו ב-1941